http://www.loc.gov/mods/v3 http://www.loc.gov/standards/mods/v3/mods-3-2.xsd
Estimation of vertical mixing in the north Aegean Sea based on Argo float data
Το Βόρειο Αιγαίο θεωρείται μια από τις περιοχές δημιουργίας βαθέων υδάτων της Μεσογείου. Τα επεισόδια σχηματισμού πυκνού νερού είναι σχετικά σποραδικά και κατά τις ενδιάμεσες περιόδους στασιμότητας, τα βαθιά στρώματα είναι πλήρως απομονωμένα από οριζόντιες μεταφορές. Προκειμένου να μελετηθεί η εξέλιξη των βαθέων υδάτων σε υποετήσιες χρονικές κλίμακες, αναλύθηκαν νέα δεδομένα υψηλής συχνότητας ενός πλωτήρα ARGO. Ο συγκεκριμένος πλωτήρας MedArgo (υπ’αριθμόν 6901884) εγκλωβίστηκε το 2014 στη βαθιά λεκάνη του Άθω για 13 μήνες. Η ανάλυση των υδρογραφικών δεδομένων υποδηλώνει ότι το επιφανειακό στρώμα της Μαύρης Θάλασσας λειτουργεί σαν μονωτής θερμοκρασίας και πλευστότητας μεταξύ υδάτινων στρωμάτων και ατμόσφαιρας, παρεμποδίζοντας την δημιουργία βαθέων νερών. Παράλληλα, η καταγραφείσα χρονική εξέλιξη της χωρικά ολοκληρωμένης δυναμικής ανωμαλίας πυκνότητας (σθ) καταδεικνύει ένα επεισόδιο βραχείας δημιουργίας πυκνών νερών που επηρέασε τα μικρότερα των 600 μέτρων βάθη, το οποίο ακολουθήθηκε, μετά το Μάρτιο 2015, από μια πολύμηνη περίοδο στασιμότητας που κράτησε έως το Νοέμβριο 2015. Θα μπορούσε να συναχθεί το συμπέρασμα ότι ανανέωση των βαθέων λεκανών λαμβάνει χώρα σε υπερετήσιους κύκλους, καθώς οι βαθιές μάζες νερού (>600m) φαίνεται να μη επηρεάζονται από τον κυρίαρχο εποχικό κύκλο. Είναι αξιοσημείωτο, ότι η εξέλιξη του κατακόρυφου συντελεστή διάχυσης KS ( βασισμένος στον ρυθμό μεταβολής της αλατότητας) φανέρωσε την ολίσθηση του αισθητήρα αγωγιμότητας (sensor drift) του συγκεκριμένου πλωτήρα MedArgo. Επιπλέον, οι διορθώσεις της αγωγιμότητας επιβεβαίωσαν την ύπαρξη ολίσθησης της αλατότητας από 0,0039 έως 0,0112 psu κατά την περίοδο στασιμότητας λόγω του ρυθμού αύξησης της αγωγιμότητας από 4,6748×10%5E-5 mmho day%5E-1. Μετά από την απαραίτητη διόρθωση εκτιμήθηκε ότι οι κατακόρυφοι συντελεστές διάχυσης Kσθ, KS, KT κυμαίνονται μεταξύ 6-7×10%5E-5 και 2-3×10%5E-3 m%5E2s%5E-1. Συμπεραίνοντας, φαίνεται ότι η καλή συμφωνία των τριών συντελεστών διάχυσης Kc καθώς και το γεγονός ότι οι ιδιότητες των βαθέων υδάτινων μαζών κινούνται κατά μήκος της καμπύλης θ-S, προσδιορίζουν ως κυρίαρχη διεργασία κατακόρυφης διάχυσης την τυρβώδους ανάμειξη.
Naomi Krauzig ; supervisor Vasilis Zervakis.
Ηλεκτρονική διάθεση στο πλήρες κείμενο - ελεύθερης πρόσβασης.
Πτυχιακή εργασία – Πανεπιστήμιο Αιγαίου, Λέσβος, 2016.
Κλειδωμένη η δυνατότητα αντιγραφής (copy) από το ηλεκτρονικό κείμενο.